Tartu klubi liikmedTallinna klubi liikmedPärnu klubi liikmedViljandi klubi liikmed
#000002
Zonta Viljandi klubi on tegutsenud peaaegu kolmkümmend aastat.
#000003
Meie klubile pani aluse Ene Allik, kes kogus kokku 22 aktiivset naist, kes vastavalt nõuetele olid tegevad erinevates ametites. Et saaksime aimu, mida tähendab üks rahvusvaheline klubi, mille sümboliks on kollane roos, tõttasid meile appi Zonta Helsingi II klubi naised. Meie ristiemad olid Kata Jouhki, Anniki Mäkinen ja Eija Salo. Suur aitäh neile! Õppisime, tegime teste ja valmistasime ette oma asutamisdokumente. Asutamisajaks sai 12.november 1993 ja tšarterpeo pidasime järgmise aasta mais.
#000005
Oma tegutsemisaastate jooksul on klubi korraldanud hulgaliselt heategevusüritusi, toetanud ja aidanud nii andekaid noori kui abivajajaid. Kõige esimene projekt oli Viljandi Haigla taastusravi osakonna toetamine. Viisime väikeste kingituste näol rõõmu neile, kes pidid jõulud haiglas veetma.
#000006
Andsime aastaid välja stipendiumi väga tublile noorele naistudengile, kes on pärit paljulapselisest perest või kasvanud orvuna. Alates 2019. aastast tunnustame klubi stipendiumiga põhikoolis või gümnaasiumis õppivat tütarlast, kellel on silmapaistvad tulemused loodusainetes. Väärtustame kaunist eesti keelt ja anname igal aastal 14. märtsil emakeelepäeval üle auhinna koolinoorest andekale keeleoskajale. Oleme abistanud tüdrukuid, kel kodust tähelepanu väheks jääb ja korraldanud neile suvelaagreid. Oleme aidanud teha jõululaua rikkalikumaks nii lasterikastel peredel kui üksikuks jäänud vanainimestel.
#000008
Aga raha selleks? Raha oleme teeninud ise – korraldades heategevusloteriid jõulueelsel käsitöölaadal, pakkunud toitlustamist sõuderegatil „Viljandi paadimees“ ning organiseerinud müügilette Zonta kokkusaamistel. Lisaks mitmeid ja mitmeid väiksemaid ettevõtmisi, mis meid on ühendanud.
#000009
Aastate jooksul on meie klubi töös osalenud palju naisi. On neid, kes tulid ja erinevatel põhjustel loobusid. On neid, kes on tulnud ja jäänud. Asutajaliikmetest on klubis tänaseni Ene Allik – meie klubi esimene president, Helle Aunap, Karmen Laos ja Lea Elias.
#000010
Traditsiooniliselt peab Zonta Viljandi klubi aasta lõpul meeles üksi elavaid pensionäre ja teeb neile jõulupakid. Ettevalmistused algavad juba heategevusliku loteriiga käsitöö- ja jõululaadal, milleks küpsetatakse ühiselt piparkooke ja pannakse kokku uhke auhinnalaud. Tänu edukale loteriile saame kokku panna kingipakid. Suured tänud ka AS Tere Viljandi tootmisosakonnale, kes panustasid samuti kotitäie maitsvate piimatoodetega. Rõõm on kahepoolne – nii kingi saajatel ...
#000011
Zonta Viljandi klubi andis 09. novembril üle selle aasta stipendiumi edukale naisõpilasele loodus- ja reaalainete vallas. Selle aasta stipendiumi võitja oli Viljandi Jakobsoni Kooli õpilane RIIN PÕDER, kelle tulemused on väljapaistvad nii õppimises kui ka osalemisel erinevatel aineolümpiaadidel ja võistlustel. Üritusel viibisid külalisena ka Zonta 20. piirkonna 6. alapiirkonna direktor Tiina Rebane ja Zonta Tartu klubi president Milla Sööt. ...
#000012
Zonta Viljandi klubi osales heategevusliku müügiga Olustvere hoidiste messil, kus meie klubi liikmete poolt valmistatud erinevad hoidised osutusid igati menukaks kaubaks.
#000013
4. juunil 2022 anti Viljandi Park hotellis üle Area 6 “Zonta tunnustab” auhind kunstnik Flo Kasearule. Oma loomingus ühiskonnaolusid laiemalt uuriv kunstnik on viimastel aastatel tähelepanu juhtinud just naiste rollile. Äärmiselt soojas, vabas ja huvitavas õhkkonnas möödunud üritusel osalesid ka Tartu ja Pärnu klubi esindajad.
#000014
Zonta Viljandi klubi selle hooaja stipendiumisaaja Selina Feklina võitis 17. aprillil 2022 toimunud konkursi “Noor helilooja” nooremas vanusegrupis esimese preemia (pildil keskel).
#000015
Emakeelepäeval, 14. märtsil, andis Zonta Viljandi klubi üle traditsioonilise preemia heale emakeeletundjale
#000016
Emakeelepäeval, 14. märtsil, andis Zonta Viljandi klubi üle traditsioonilise preemia heale emakeeletundjale. Sel korral sai selle Viljandi Gümnaasiumi õpilane Anete Puusta (pildil koos oma õpetajaga).
#000017